ارضیاتی سائنس کی وزارت
اختتام سال کا جائزہ-2021:ارضیاتی سائنس کی وزارت
گہرے سمندر کا مشن، سی سی ای اے کے ذریعہ 16 جون 2021 کو 4077 کروڑ روپے کے بجٹ سے حکومت ہند کی سمندری معیشت کی پہل کے لئے گہرے سمندر میں وسائل کی تلاش اور استعمال کا بھارت کا منصوبہ
ارضیاتی سائنس کے وزیر مملکت ، سائنس اور ٹیکنالوجی کے وزیر مملکت ڈاکٹر جتیندر سنگھ نے گہرے سمندر کے مشن کے تحت 5 نومبر 2021 کو بھارت کے سمندری مشن، سمدریان کا آغاز کیا
ارضیاتی سائنس کی وزارت کے تحت ارضیاتی نظام سے متعلق سائنسی اعداد وشمار کا پورٹل  کو 27 جولائی 2021 کو لانچ کیا گیا
استوائی سمندری طوفان تاؤتکے، یاس، گلاب اور شاہین کی درست اور بروقت پیشگوئی۔ آفات کے بندوبست کی ایجنسیوں کے ساتھ فیلڈ ورک کے ذریعہ ملک کے ہزاروں لوگوں کی قیمتی جانوں کو بچانے میں مدد ملی۔ اگلے 12 گھنٹوں کے لئے پیشگوئی کی خاطر ہائی ریزیولوشن ریپڈ ریفریش  موڈل تیار کیا گیا ہے
انٹارٹکا کے لئے 41 ویں ہندوستانی سائنسی مہم گوا کے قطبی اور سمندری
سال 2021 میں کووڈ -19 وبا کے دوران انسانیت کو کچھ غیر معمولی چیلنجوں کا سامنا کرنا پڑا۔ بھارتی سائنس دانوں اور تحقیق کاروں نے سال 2021 میں ارضیاتی سائنس سے متعلق سیکٹر کے شعبوں میں کئی قابل قدر کامیابیاں حاصل کیں۔ بھارتی سائنس دانوں اور تحقیق کاروں کے ذریعے سخت محنت اور انتھک کوششوں کی کامیابیوں میں چند مندرجہ ذیل میں دی گئی ہیں:
سال 2021 کے دوران ارضیاتی سائنس کی وزارت کی اہم کامیابیاں
- حکومت ہند کی سمندری معیشت کے اقدامات میں تعاون کے لئے گہرے سمندر میں وسائل کی تلاش اور استعمال کے بھارت کے اہم منصوبے کی خاطر اقتصادی امور کی کابینہ کمیٹی نے 16 جون 2021 کو 4077 کروڑ روپے کے بجٹ کے ساتھ گہرے سمندر کے مشن کو منظوری دی۔ اس کثیر ادارہ جاتی اور اہم مشن کو نافذ کرنے کے لئے ارضیاتی سائنس کی وزارت مجاز وزارت ہوگی۔ ارضیاتی سائنس کی وزارت میں وزیر مملکت  اور سائنس اور ٹیکنالوجی کی وزارت میں وزیر مملکت ڈاکٹر جتیندر سنگھ نے 5 نومبر 2021 کو گہرے سمندر کے مشن کے تحت بھارت کے انسانوں کے ساتھ سمندری مشن سمدریان کو لانچ کیا۔
- مارچ - اپریل 2021 کے دوران زیر آب کانکنی کے نظام کو او آر وی ساگر ندھی اور سمندر کی سطح پر تجرباتی نظام اور زیر آب کانکنی نظام  وسطی بحرہ ہند  میں پانی سے مرتوب ملائم زمین پر 120 لیٹر کے فاصلے پر اور 5270 میٹر گہرائی میں کامیابی سے نافذ کیا گیا۔
- خلیج بنگال میں گہرے سمندر کی ساکھ اور حیاتیاتی کیمیائی پیمانے کی نگرانی کے لئے آکسیجن کے کم از کم زون  میں حرارت اور علاقائی تبدیلی کو سمجھنے پر خصوصی توجہ کے ساتھ دو گلائیڈر تعینات کئے گئے ۔ 5000 کلو میٹر کا احاطہ کرنے کے بعد ان دونوں گلائیڈرس کو نکال لیا گیا ہے اور ان سے اعداد وشمار حاصل کرلئے گئے ہیں۔
- 27جولائی 2021 کو ارضیاتی سائنس کی وزارت کے ارضیاتی نظام سائنس ڈاٹا پورٹل  لانچ کیا گیا ۔  کیا گیا۔ ای ایس ایس ڈی پی میں ارضیاتی سائنس کی وزارت کے ذریعہ نافذ کئے جانے والے مختلف پروگراموں سے متعلق 1050 میٹا ڈیٹا ریکارڈ کئی برسوں میں حاصل کئے گئے ہیں اور انہیں متعلقہ اعداد وشمار کے مراکز سے مربوط کیا گیا ہے۔ اس سے تحقیق کے لئے مختلف اعداد وشمار کے سیٹ کو تلاش کرنے اور حاصل کرنے میں آسانی ہوتی ہے۔ ای ایس ایس ڈی پی تحقیقی اداروں ، آپریشنل ایجنسیوں ، اسٹیٹجک استعمال کرنے والوں، تعلیمی برادری ، صنعت ، پالیسی سازوں اور عوام سمیت اعداد وشمار کا استعمال کرنے والوں کی ضروریات کو پورا کرتا ہے۔
- استوائی سمندری طوفان تاؤتکے، یاس، گلاب اور شاہین کی درست اور بروقت پیشگوئی۔ آفات کے بندوبست کی ایجنسیوں کے ساتھ فیلڈ ورک کے ذریعہ ملک کے ہزاروں لوگوں کی قیمتی جانوں کو بچانے میں مدد ملی۔
- استوائی سمندری طوفان ،شدید بارش، دھند، گرم لہر، سرد لہر، گرج چمک کے ساتھ شدید بارش سمیت ، شدید موسم والے واقعات کے لئے درست پیشگوئی میں قابل قدر بہتری آئی ہے۔ عام طور پر حالیہ پانچ برسوں میں  کے دوران پچھلے پانچ برسوں  کے مقابلے شدید موسم کے واقعات سے متعلق درست پیشگوئی میں 20 سے 40 فیصد کا اضافہ ہوا ہے۔ 2021 میں ٹریک فور کاسٹ میں 60 کلو میٹر ، 93 کلو میٹر اور 164 کلو میٹر کا فرق دیکھا گیا ہے، جو باالترتیب 24، 48 اور 72 گھنٹوں کے درمیان ہے، جب کہ 2016-2020 میں اوسط غلطی کا امکان 77 ،117 اور 159 کلو میٹر تک درج کیا گیا تھا۔
- طوفان بادو باراں اور اس سے متعلق شدید موسم کی وجہ سے ہونے والی اموات کو کم کرنے کی خاطر آئی ایم ڈی نے تقریبا 1084 اسٹیشنوں میں اور بھارت کے تمام اضلاع میں مسلسل رڈار اور سٹیلائٹ ڈیٹا کے ساتھ ساتھ زمینی مشاہدات کی بنیاد پر تین تین گھنٹے کے وقفے سے شدید بارش اور شدید موسم کے ناؤ کاسٹ  جاری کئے ہیں۔ یہ ناؤ کاسٹ بھارتی محکمہ موسمیات کی ویب سائٹ کے ذریعہ لوگوں کو برو قت فراہم کئے گئے ہیں۔ اس کے علاوہ شدید گرج چمک کے ساتھ طوفانی بارش اور شدید موسم سے متعلق ایس ایم ایس اور ای- میل کے ذریعہ آفات کے بندوبست کے اتھارٹیوں کو وارننگ جاری کی گئی ہے اور آل انڈیا ریڈیو ، ٹی وی اور سوشل میڈیا جیسے ماس میڈیا کے ذریعہ وارننگ جاری کی گئیں۔
- اتراکھنڈ کے مکتیشور، ہماچل پردیش کے کفری، شملہ میں اور جموں میں تین ڈاپلر ویدر رڈار لگائے گئے ہیں۔ سال کے دوران 11 نئے اضلاع میں ایگرو میٹرو لوجیکل یونٹ  قائم کئے گئے ہیں اور اس طرح ڈی اے ایم یو کی کل تعداد 199 تک پہنچ گئی۔
- ماحولیاتی ریسرچ ٹیسٹ بیڈ ایک کھلے میدان کی رسد گاہ ہے، جو 100 ایکٹر اراضی پر  محیط ہے اور یہ رڈار، وینڈ پروفائلر، یو اے وی وغیرہ جیسے جدید مشاہداتی نظام کو استعمال کرکے مانسون کے اہم خطوں میں مانسون سے متعلق عمل کو بہتر طور پر سمجھنے کے لئے قائم کی گئی ہے۔ یہ ماحولیاتی ریسرچ ٹیسٹ بیڈ استوائی خطے میں ایک منفرد سہولت ہے۔ اس کے علاوہ مذکورہ سہولت میں حال ہی میں ایک دہرا قطبی سی- بینڈ ڈاپلر ویدر رڈار لگایا گیا ہے تاکہ مانسون زون میں بارش سے متعلق عمل کا تفصیلی مطالعہ کیا جائے ۔
- لائٹنگ لوکیشن نیٹ ورک کے تحت انڈین انسٹی ٹیوٹ آف ٹروپیکل میٹرولوجی  نے پورے ملک میں کُل 83 سینسر لگائے ہیں ۔ ان تنصیبات کے ساتھ لکشدیپ جزائر کو چھوڑ کر تمام ریاستوں اور مرکز کے زیر انتظام علاقوں میں سینسر لگادئے گئے ہیں۔
- آئی آئی ٹی ایم نے دہلی این سی آر خطے کے لئے ہوا کے معیا رکے جدید بندوبست کی خاطر ملک میں تیار کردہ ڈسیزن سپورٹ سسٹم کامیابی سے تعینات کیا ہے۔  اس کا افتتاح 18 اکتوبر 2021 کو ارضیاتی سائنس کے وزیر ڈاکٹر جتیندر سنگھ نے کیا۔
- میڈیم ریج ویدر فور کاسٹنگ کے قومی مرکز  میں اعداد وشمار یکجا کرنے کا کام نئے سٹیلائٹ مشاہدات کے ذریعہ تاحال بنایا گیا ہے۔ آئی ایم بی کے ناؤ کاسٹنگ کی سرگرمیوں میں مدد کے لئے ایچ آر آر آر سسٹم بھی نافذ کیا گیا ہے۔
- ہائی ریزیولوشن ریپڈ ریفرش  ماڈل اگلے 12 گھنٹے کے لئے پیشگوئی کی خاطر تیار کیا گیا ہے۔ ایچ آر آر آر ماڈل میں ایک گھنٹے کی مدت میں ہر 10 سے 15 منٹ پر رڈار کے اعداد وشمار حاصل کئے جاتے ہیں۔ ایچ آر آر آر ماڈل پورے بھارت کے مین لائن یعنی شمال – مغرب ڈومین ، مشرق اور شمال مشرق ڈومین اور جنوبی جزیرہ نما بھارتی ڈومین میں ہر دو گھنٹے پر پیشگوئی کو تا حال بنایا جاتا ہے۔
- ارتھ سسٹم سائنس کے فیلڈ میں کثیر جہتی پروگراموں کے ذریعہ ڈومین کو توسیع دینے کی خاطر آئی آئی ٹی ایم پونے نے مصنوعی ذہانت  / مشین لرننگ  / ڈیپ لرننگ  کا ایک ورچوئل مرکز قائم کیا ہے۔
- سال کے دوران ہر دو ہفتے کی بنیاد پر سٹیلائٹ کے اعداد وشمار کی مدد سے حاصل ہونے والی ایس ایس ٹی کے تخمینہ کو ہاٹ اسپاٹ  اور ڈیگر ی آف ہیٹنگ ویکس  پر مشتمل امکانی کورل بلیچنگ کے لئے کئی ایڈوائزری  جاری کی گئی ہیں۔
- پڈو چیری میں ساحل سے دور 10 کلو میٹر کی گہرائی میں  ساحلی تحقیق کے لئے ایک قومی مرکز قائم کیا گیا ہے، جسے پڈو چیری کے وزیراعلیٰ نے 28 جولائی 2021 کو قوم کے نام وقف کیا۔
- بھارت کے خصوصی اقتصادی زون کے اندر ایف او آر وی ساگر سمپدا پر وسائل کی تلاش اور انوینٹری کے نظام  کے تحت کیکڑے اور جھینگے کی نئی اقسام ، آبی کیچوے کی ایک نئی قسم اور گہری سمندر میں رہنے والی بام مچھلی کی دو اقسام کا پتہ لگایا گیا ہے۔
- این آئی او ٹی اور پی ایم ای ایل - این او اے اے کے ذریعہ مشترکہ طور پر آئی این سی او آئی ایس کے ذریعہ بحرہ ہند کے اعداد وشمار کا پورٹل او ایم این آئی - آر اے ایم اے کو 9 اگست 2021 کو لانچ کیا گیا۔ یہ پورٹل موسمیاتی اور سمندری اعداد وشمار کی براہ راست رسائی فراہم کرے گا۔
- موجودہ قومی موسمیاتی نیٹ ورک کو اب 35 نئے موسمیاتی مشاہداتی مراکز کے ساتھ مستحکم کرکے 150 اسٹیشن کر دیا گیا ہے، جس میں ملک کے زیادہ تر حصوں میں ایم: 3.0 تک کے زلزلے کا پتہ لگایا جاسکتا ہے۔
- چار بڑے شہروں، بھوبنیشور، چنئی، کوئمبٹور اور مینگلور کے زلزلے کی نشاندہی کرنے والے نیٹ ورک کا کام تکمیل کے قریب ہے اور مزید 8 شہروں کے لئے  مختلف جیو فیزیکل اور جیو ٹینیکل سروے کئے جارہے ہیں۔
- مہاراشٹر کے کوئنا انٹرا پلیٹ سیسمک زون میں سائنسی گہری ڈرلینگ کے پروجیکٹ کے تحت کوئنا سیسموجینک زون میں گہرے پانی کے چھلنے کا پتہ لگایا گیا ہے، جس سے کوئنا پائلٹ بور ہول کے دو اور تین کلو میٹر کے درمیان کئی ڈیمج زون کو مشاہدہ کیا گیا ہے۔
- نیشنل نیٹ ورک پروجیکٹ کے تحت ارضیاتی سائنس کے مطالعات سے متعلق قومی مرکز  کے سب میرین گراؤنڈ واٹر ڈسچارج  کا تخمینہ لگایا ہے، جس میں بھارت کے تین جنوب مغربی ساحلی زون میں ایس جی ڈی کا ماڈلنگ تکنیک کے ذریعہ تخمینہ لگایا گیا ہے۔ بھارت میں 9 اہم زون ہیں، جن میں ساحل کی کُل لمبائی 640 کلو میٹر میں سے 106.5 کلو میٹر کا سروے کیا گیا ہے۔
- گوا کے مرمو گاؤں سے اینٹارٹیکا کے لئے بھارت کی 40 ویں سائنسی مہم  کو جنوری 2021 میں لانچ کیا گیا ، جس میں مہم میں جانے والے بحری جہاز ایم وی ویسلی گلوونن پر 43 افراد سوار تھے۔ اس کے بعد اینٹارٹیکا کے لئے بھارت کی 41 ویں سائنسی مہم کو 15 نومبر 2021 کو گوا کے قطبی اور سمندری تحقیق کے قومی مرکز  سے لانچ کیا گیا۔
- 41 ویں مہم کے دو اہم پروگرام ہیں۔ پہلا پروگرام ، بھارتی اسٹیشن پر ایمری آئیس شیلف میں جغرافیائی ایکسپلوریشن شامل ہے، دوسرا پروگرام، برطانیہ کی اینٹارٹک سروے اور ناروے کے پولر انسٹی ٹیوٹ کے اشتراک سے میتری کے قریب 500 میٹر آئیسکور کی ڈریلنگ سروے اور تیاری کا کام کرنا ہے۔
- حیدر آباد کے آئی این سی او آئی ایس میں قائم بین الاقوامی تربیت مرکز برائے آپریشنل اوشنو گرافی  قائم کیا گیا ہے، جو یونسکو کے زمرہ دو کا مرکز ہے اور اس میں اب تک 95 ٹرینی ہیں۔ وبا کی وجہ سے آن لائن ٹریننگ کے ماڈیول میں بحرہ ہند کے خطے کے ملکوں کی تربیتی پروگراموں میں شرکت میں اضافہ ہوا ہے۔ جنوری 2021 سے نومبر 2021 تک 9 تربیتی کورس اور تین ویبنار منعقد کئے گئے۔ کل 1526 افراد کو تربیت دی گئی، جن میں سے 906 بھارت کے ہیں اور 620 ، دیگر 58 ملکوں سے تعلق رکھتے ہیں۔
- افریقی – ایشائی - آسٹریلیائی مانسون تجزیئے اور پیشگوئی کے لئے ریسرچ مور ایرے  اور شمالی بھارتی سمندر میں سمندری اوشن مور نیٹ ورک  کی ترقی کے لئے تکنیکی تعاون کے نفاذ کے معاہدے پر موسمیاتی اور مانسون کی پیشگوئی کو بہتر بنانے کے لئے 9 اگست 2021 کو ایک ورچوئل تقریب میں دستخط کئے گئے۔
- بھارت اور ویتنام نے 17 دسمبر 2021 کو سمندری سائنس اور ماحولیات میں سائنسی اور تکنیکی تعاون کو فروغ دینے کی خاطر ایک مفاہمت نامے پر دستخط کئے۔
- اسکن کیئر اینڈ کوسمیٹک ایپلی کیشن کے لئے ری کمبیننٹ ایکٹوائن ڈیپ سی بیکٹیریا کے لئے نیشنل انسٹی ٹیوٹ آف اوشن ٹیکنالوجی  کے ذریعہ اختراعی ٹیکنالوجی تیار کی گئی ہے۔
- آزادی کا امرت مہوتسو ترقی پسند بھارت کی آزادی کے 75 سال، اس کے عوام، کلچر اور کامیابیوں کی شاندار تاریخ کا جشن منانے کی ایک پہل ہے۔ ارضیاتی سائنس کی وزارت نے اس سے متعلق تقریبات کے ہفتے کا آغاز 18 اکتوبر 2021 کو کیا، جس کا اختتام 24 اکتوبر 2021 کو ہوا۔ ارضیاتی سائنس کی وزارت اور اس کے تمام اداروں نے تاریخی مواقع کو یاد کرنے کی خاطر ایک ابھرتے ہوئے آتم نربھر بھارت کے لئے کئی سرگرمیوں کا انعقاد کیا۔
- ارضیاتی سائنس کی وزارت، سائنس اور ٹیکنالوجی کی وزارت اور ویجنانا بھارتی نے حکومت گوا کے ساتھ مل کر 10 سے 13 دسمبر 2021 کو گوا میں انڈیا انٹرنیشنل سائنس فیسٹول  کے 7 ویں ایڈیشن کا انعقاد کیا۔ آئی آئی ایس ایف 2021 کے انعقاد کے لئے ارضیاتی سائنس کی وزارت کی طرح قطبی اور سمندری ریسرچ کا قومی مرکز  با اختیار ایجنسی تھی۔ آئی آئی ایس ایف 2021 کا موضوع تھا ’’سائنس میں تخلیقیت کا جشن‘‘۔ اس فیسٹول میں ایک بڑی سائنس اور ٹیکنالوجی کی نمائش سمیت 12 پروگراموں کا انعقاد کیا گیا۔ تقریبا 25 فیصد مندوبین نے بذات خود شرکت کی، جبکہ 75 فیصد مندوبین اور ماہرین نے ورچوئل پلیٹ کے ذریعہ شرکت کی۔ آئی آئی ایس ایف 2021 میں طلباء کے ذریعہ تین گنیز ورلڈ ریکارڈ قائم کئے گئے ۔ ان میں،  سب سے بڑی تعداد میں طلباء نے ایک ساتھ مل کر ایک ماڈل راکٹ کٹ کو اسمبل کیا اور لانچ کیا۔  سب سے زیادہ تعداد میں طلباء نے ایک ہی مقام پر آن لائن رین واٹر ہارویسٹنگ کٹس تیار کیں، اور  سب سے بڑی تعداد میں طلباء نے اسپیس ایکسپلوریشن اجلاس میں شرکت کی اور ایک بہت بڑے ریڈیو ٹیلی اسکوپ ڈش اینٹینا کا ماڈل تیار کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-14970
(Visitor Counter : 158